Hvad er en stellplatz?
En stellplatz er en simpel parkeringsplads, hvor autocampere kan holde natten over. Hvor lang tid der kan parkeres afhænger af de lokale betingelser, men normalt kun én enkelt overnatning. De lokale regler står altid på et skilt. En stellplatz er billigere end en campingplads, prisen er typisk 70-125 kr. og du betaler i en automat. Nogle pladser er anlagt til formålet med videoovervågning og bom og måske er der mulighed for at få vand og strøm. Andre pladser er helt simple grusparkeringpladser helt uden faciliteter. Derfor er det vigtigt at du er selvforsynende med toilet, vand, strøm, gas osv. Spildevand må kun udledes hvor der er faciliteter til det.
Du finder "stellplätze" i udkanten af mange byer, ofte i gå- eller cykelafstand til byens turistattraktioner. Pladserne drives normalt af de lokale myndigheder med det formål at lokke flere turister til, som ellers ikke ville overnatte på en af områdets campingpladser. Pladserne er ofte anlagt ifm. byens sportsplads, supermarked, lystbådehavn og langs floder og søer, hvor der er få mennesker om aftenen/natten.
Her kan du læse meget mere om overnatning i autocamper på Stellplatz